वास्तव में जे पी तो एकान्तिक जीवन बिता रहे थे.१९७१ में देहरादून में आये थे और नगर पालिका के मैदान में उनका नागरिक अभिनन्दन किया गया था जिसमे मुझ सहित लगभग डेढ़ सौ लोग रहे होंगे.उसके बाद उन्होंने मध्य प्रदेश के डाकुओं के आत्मसमर्पण में महत्वपूर्ण भूमिका निभाई.उसके कुछ दिन बाद इंदिराजी ने उन्हें अपना विशेष दूत बनाकर दुनिया के देशों में पूर्वी पाकिस्तान से भारत में आ गए दो करोड़ शरणार्थियों के विषय में उत्पन्न परिस्थिति के बारे में अवगत करने को भेजा था ताकि वो पाकिस्तान पर दबाव डालकर स्थिति को सामान्य बनाने में सहयोग करें.लेकिन जब किसी ने साथ नहीं दिया तो बांग्लादेश के निर्माण के लिए युद्ध हुआ.